મુંબઇ, 27 ઑક્ટોબર: આંતરરાષ્ટ્રીય ક્રિકેટમાં ખરાબ પ્રદર્શનનો સામનો કરી રહેલાં સચિન તેંડુલકર રણજી ટ્રોફીમાં રેલવે વિરૂદ્ધ ઓપનરની ભૂમિકા ભજવશે. રણજી ટ્રોફીની આ મેચ બીજી નવેમ્બરે મુંબઇના વાનખેડે સ્ટેડિયમમાં રમવામાં આવશે. મુંબઇ ક્રિકેટ એસોસિએશને ટીમની જાહેરાત કરી દિધી છે. સચિન સિવાય ટીમ ઇન્ડિયાના મુખ્ય બોલર ઝહીર ખાન મુંબઇની ટીમમાં રમશે. મુંબઇ ક્રિકેટ એસોસિએશનના સંયુક્ત સચિવ નિતિન દલાલે પ્રેસ રિલિઝમાં કહ્યું છે કે ઝહીર ખાન અને સચિન રમશે તે નક્કી છે.